​Займаюся ў тым ліку і гаспадаркай. Хоць і няма каня-каровы, але працы хапае. Тое трэба падправіць, гэта падфарбаваць, адрамантаваць. Але з большага стараюся тут адпачываць, найперш плаваць. Гэта мой любімы занятак, ён дае сілы. Возера ў 30 мэтрах ад хаты. Вада цёплая, стараюся плаваць двойчы на дзень і як мага больш, даплываю да сярэдзіны возера. Для мяне гэта такая асалода, ды і мазгі потым лепш працуюць! Возера наша доўгае, 3,5 кілямэтры, у самым глыбокім месцы — 8 мэтраў. Яно ледніковага часу, завецца Берштаўскае — па назьве вёскі. І тут жа ў рэчка Котра цячэ, прыток Нёману. Калі прыяжджаюць сябры, дык рыбачым. Мне тут усё рабіць падабаецца: і адпачываць, і працаваць, і гаспадарыць.